Hundruð særðra og sjúkra fluttir frá umsátursbæjum á Sýrlandi
Hundruð sjúkra og særðra Sýrlendinga og fjölskyldur þeirra eru nú fluttar á brott úr bæjum sem hafa ýmist verið á valdi uppreisnarmanna, eða þar sem umsátursástand hefur ríkt undanfarna mánuði. Verið er að flytja fólkið til læknismeðferðar og aukin neyðaraðstoð berst nú til þessara bæja þrátt fyrir að friðarviðræðurnar virðist vera farnar út um þúfur.
Þeir sem fluttir eru á brott eru þeir sem þurfa lífsnauðsynlega á læknisaðstoð að halda, samkvæmt upplýsingum frá Sameinuðu þjóðunum sem vinna ásamt Sýrlandsdeild Rauða hálfmánans að því að flytja fólkið á brott.
Komið var með fólkið á fornan útileikvang innan svæðis uppreisnarmanna áður en það var flutt á brott í vandlega samhæfðum aðgerðum.
250 hinna brottfluttu koma frá bæjunum Madaya og Zabadani, norðvestur af Damaskus, þar sem umsátursástand hefur ríkt.  Þá var sami fjöldi fluttur frá bæjunum Fuaa og Kafraya, suðvestur af Aleppo sem stjórnarherinn hefur á valdi sínu.
Neyðaraðstoð berst alltaf á sama tíma og í jafn miklu magni til Fuaa, Kafraya, Madaya og Zabadani og var sömu skilmálum beitt við brottflutningana.
Rúmlega fjórar milljónir Sýrlendinga búa á svæðum þar umsátursástand ríkir, eða sem erfitt er að komast að og hafa þeir takmarkaðan aðgagn að matvælum og hjálpargögnum.
Meira er 270.000 manns hafa verið drepnir í Sýrlandi frá því að stríðið braust út 2011.
Hundruð sjúkra og særðra Sýrlendinga og fjölskyldur þeirra eru nú fluttar á brott úr bæjum sem hafa ýmist verið á valdi uppreisnarmanna, eða þar sem umsátursástand hefur ríkt undanfarna mánuði.
Þeir sem fluttir eru á brott eru þeir sem þurfa lífsnauðsynlega á læknisaðstoð að halda.
250 hinna brottfluttu koma frá bæjunum Madaya og Zabadani, norðvestur af Damaskus, þar sem umsátursástand hefur ríkt.
Þá var sami fjöldi fluttur frá bæjunum Fuaa og Kafraya, suðvestur af Aleppo sem stjórnarherinn hefur á valdi sínu.
Meira er 270.000 manns hafa verið drepnir í Sýrlandi frá því að stríðið braust út 2011.